Shani Davis

**Shani Davis** (s. 13. elokuuta 1982 Chicago, Yhdysvallat) on yhdysvaltalainen pikaluistelija, jonka parhaat matkat ovat 1&nbsp;000 ja 1&nbsp;500 metriä.

Davis oli mukana 2002 Salt Lake Cityn olympialaisissa Yhdysvaltain kaukalopikaluistelun joukkueessa, mutta on sen jälkeen keskittynyt pitkän radan pikaluisteluun. Hän voitti pikaluistelussa vuonna 2003 Pohjois-Amerikan mestaruuden ja kilpaili MM-kisoissa, mutta ei vielä tuolloin saavuttanut menestystä. Vuonna 2004 hän voitti toistamiseen Pohjois-Amerikan mestaruuden ja sijoittui yleisluistelun maailmanmestaruuskilpailuissa hopealle. Saman vuoden maaliskuussa hän voitti matkakohtaisissa MM-kisoissa 1&nbsp;500 metrillä kultaa.

Tammikuussa 2005 Davis voitti jo kolmannen kerran peräkkäin Pohjois-Amerikan mestaruuden. Kisoissa hän teki 1&nbsp;500 metrillä silloisen maailmanennätyksen 1.43,33. Saman vuoden helmikuussa hän voitti Moskovassa yleisluistelijoiden maailmanmestaruuden pistein 150,777.

24. marraskuuta 2005 Davis luisteli 1&nbsp;000 metrillä maailmanennätyksen 1.07,03, jonka Pekka Koskela alitti 10. marraskuuta 2007 ajalla 1.07,00. Torinon olympialaisissa 2006 hän voitti kultamitalin 1&nbsp;000 metrin kilpailusta kautta aikain ensimmäisenä tummaihoisena yksilölajin urheilijana talvikisoissa. Lisäksi hän saavutti 1&nbsp;500 metrillä hopeaa. Samana vuonna Davis voitti myös yleisluistelijoiden maailmanmestaruuden Calgaryssä. Hän teki samassa kaupungissa 1&nbsp;500 metrin maailmanennätykset 1.42,68 maaliskuussa 2006 ja 1.42,32 maaliskuussa 2007. 2007 matkakohtaisissa MM-kilpailuissa hän voitti mestaruudet 1&nbsp;000 ja 1&nbsp;500 metrillä. Sprinttereiden MM-kilpailuissa hän sai pronssia. Davis uusi 1&nbsp;000 metrin maailmanmestaruutensa ja sijoittui hopealle 1&nbsp;500 metrillä 2008 Naganon MM-kisoissa. Yleisluistelijoiden MM-kilpailuissa Berliinissä hän sai samana vuonna pronssia. Hän voitti sprinttereiden maailmanmestaruuden Moskovassa 2009. 

Pikaluistelun maailmancupin finaaleissa 6. maaliskuuta 2009 Salt Lake Cityssä Davis luisteli 1&nbsp;500 metrin maailmanennätyksen 1.41,80. Seuraavana päivänä hän luisteli 1&nbsp;000 metrillä uuden maailmanennätyksen 1.06,42, jolla alitti Pekka Koskelan virallisen maailmanennätyksen 1.07,00. Davisin maanmies Trevor Marsicano oli myös alittanut Koskelan ennätyksen hieman ennen Davisia luistelemalla 1.06,88. Vuoden 2009 matkakohtaisissa MM-kilpailuissa Kanadan Richmondissa Davis voitti kultaa 1&nbsp;500 metrillä ja pronssia 1&nbsp;000 metrillä. Joulukuussa 2009 Davis paransi 1&nbsp;500 metrin maailmanennätystään aikaan 1.41,04.

Vancouverin olympialaisissa 2010 Davis voitti kultaa 1&nbsp;000 metrillä ja hopeaa 1&nbsp;500 metrillä. Vuonna 2011 hän sai pronssia sprinttereiden MM-kilpailuissa. Matkakohtaisissa MM-kisoissa hän voitti kultaa 1&nbsp;000 metrillä ja joukkuetakaa-ajossa sekä hopeaa 1&nbsp;500 metrillä. Heerenveenin matkakohtaisissa MM-kilpailuissa 2012 hän sai hopeaa joukkuetakaa-ajossa ja pronssia 1&nbsp;000 metrillä. Sotšin MM-kilpailuissa 2013 hän sijoittui 1&nbsp;500 metrillä toiseksi ja 1&nbsp;000 metrillä kolmanneksi. Hän sai hopeaa sprinttereiden MM-kilpailuissa Naganossa 2014. Hän voitti 1&nbsp;000 metrin maailmanmestaruuden Heerenveenissä 2015 ajalla 1.08,57.

Davis on voittanut maailmancupin kokonaiskilpailun 2014 sekä sijoittunut kolmanneksi 2012 ja 2013. 1&nbsp;000&nbsp;metrin maailmancupin hän on voittanut 2006, 2008, 2009, 2010, 2012 ja 2014, ollut toinen 2013 sekä kolmas 2007 ja 2011. 1&nbsp;500&nbsp;metrin maailmancupin hän on voittanut 2008, 2009, 2010 ja 2011 sekä ollut kolmas 2012 ja 2014

## Henkilökohtaiset ennätykset
*500 m: 34,78 (2009)
*1 000 m: 1.06,42 (2009)
*1 500 m: 1.41,04 (2009)
*3 000 m: 3.41,43 (2017)
*5 000 m: 6.10,49 (2006)
*10 000 m: 13.05,94 (2006)

## Lähteet
*Tulokset www.speedskatingnews.info-sivustolla 
*Ennätykset www.sskating.com-sivustolla 

### Viitteet

## Aiheesta muualla
* http://www.shanidavis.org/